
Klabu ya soka ya Simba imekaribia kutwaa taji la ubingwa wa ligi kuu bara kwa mara ya tatu mfululizo. Simba ambayo inatakiwa kupata pointi saba kwenye michezo iliyosalia ya ligi kuu imekaribia kufikia lengo la ubingwa baada ya kupata ushindi wa goli 2-0 kwenye mchezo dhidi ya Mbeya City. Baada ya michezo 31 Simba sasa imejikita zaidi kileleni ikiwa na pointi 78 huku Azam FC wanaoshika nafasi ya pili wakisalia na pointi zao 58 baada ya kukubali kichapo cha goli 1-0 kutoka kwa Kagera Sugar. Magoli ya Simba yamewekwa wavuni na mshambuliaji John Bocco mnamo dakika ya 8 na 58 ya mchezo.